เพื่อไทย ชูธงตั้ง ส.ส.ร. ร่างรัฐธรรมนูญใหม่โดยประชาชน แล้วจัดทำประชามติ
พรรคเพื่อไทย เสนอร่างรัฐธรรมนูญฉบับใหม่โดยประชาชน ชงส.ส. เสนอสภาฯแก้ไข รธน.60 บางมาตรา เปิดทางให้ประชาชนมีส่วนร่วมในร่าง รธน.ใหม่ ตั้ง ส.ส.ร. 200 คน แบ่งตามสัดส่วนประชากรในแต่ละจังหวัด ร่างให้เสร็จภายใน 240 วัน จากนั้น ตั้ง กมธ.ยกร่าง รธน. และทำประชามติ เช่นเดียวกับครป. เตรียมผลักดันแก้ไขรัฐธรรมนูญ6 ส.ค.2562 รายงานข่าวระบุว่า วันนี้ (6 ส.ค.62) ที่พรรคเพื่อไทย โภคิน พลกุล พร้อมด้วย วัฒนา เมืองสุข คณะกรรมการยุทธศาสตร์พรรคเพื่อไทย และอนุสรณ์ เอี่ยมสะอาด โฆษกพรรคเพื่อไทย แถลงภายหลังการประชุมคณะกรรมการยุทธศาสตร์พรรคเพื่อไทย ถึงกรณีความคืบหน้าในการแก้รัฐธรรมนูญโภคินกล่าวว่า การแก้รัฐธรรมนูญในปัจจุบันสามารถกระทำได้ 3 วิธี คือ 1. การที่คณะรัฐมนตรีเสนอแก้ไขร่างรัฐธรรมนูญ 2. สมาชิกวุฒิสภาเสนอ และ 3. ประชาชนเข้าชื่อ 50000 คน ซึ่งในขั้นตอนนี้มีความยุ่งยากและซับซ้อนมาก เพราะต้องมีการตรวจสอบรายชื่อและต้องใช้ระยะเวลาที่ยาวนาน ซึ่งการยกร่างรัฐธรรมนูญฉบับใหม่นี้อยากให้เป็นรัฐธรรมนูญที่เป็นของประชาชนอย่างแท้จริง เราจึงจะให้ ส.ส. เป็นผู้นำเสนอเข้าสู่สภาฯ โดยการแก้ไขรัฐธรรมนูญปี 2560 บางมาตรา เพื่อเปิดโอกาสให้ประชาชนได้มีส่วนร่วมในการแก้ไขรัฐธรรมนูญ และเลือกตัวแทนของตนในแต่ละจังหวัดให้ได้ทั้งหมดรวมกัน 200 คน แล้วตัวแทน 200 คน จะเป็นผู้ตั้งคณะกรรมาธิการยกร่างรัฐธรรมนูญจำนวน 29 คน โดยจะประกอบด้วย ประชาชน นักวิชาการ และผู้ทรงคุณวุฒิจากด้านต่างๆโภคิน กล่าวว่า การแก้ไขรัฐธรรมนูญควรเป็นการร่างใหม่โดยประชาชน และผ่านความเห็นชอบโดยประชาชนด้วนการทำประชามติ ทั้งนี้เห็นว่าควรมีการตั้งสภาร่างรัฐธรรมนูญ (ส.ส.ร.) มีสมาชิก 200 คน แบ่งตามสัดส่วนของประชากรในแต่ละจังหวัดทั่วประเทศ จากนั้นต้องร่างให้เสร็จภายใน 240 วันขั้นตอนการร่างรัฐธรรมนูญ จะกำหนดให้มีคณะกรรมาธิการยกร่างรัฐธรรมนูญขึ้นมาชุดหนึ่ง จำนวน 29 คน แบ่งเป็น ส.ส.ร.ที่มาจากการเลือกตั้ง 15 คน ผู้ทรงคุณวุฒิด้านนิติศาสตร์ 5 คน ผู้ทรงคุณวุฒิด้านรัฐศาสตร์ 5 คน ผู้มีประสบการณ์ในการบริหารราชการแผ่นดิน 4 คน เมื่อยกร่างแล้วเสร็จจะต้องผ่านความเห็นชอบจากสภารัฐธรรมนูญจากนั้นจึงส่งไปยัง กกต. เพื่อจัดทำประชามติวัฒนา กล่าวว่า ถึงแม้รัฐธรรมนูญฉบับนี้จะผ่านประชามติ แต่ก็เป็นการฟังความข้างเดียว จำกัดคนเห็นต่าง ไม่เคารพเจตนารมณ์ประชาชน ไม่มีความเป็นเอกภาพเป็นอุปสรรคต่อการพัฒนาเศรษฐกิจ อาจนำพาประเทศไปสู่วิกฤติ เป็นความขัดแย้งอย่างไม่มีที่สิ้นสุด และที่สำคัญยุทธศาสตร์ชาติ 20 ปี ที่ถูกกำหนดมาไม่สอดคล้องกับความเป็นจริงวัฒนา ย้ำว่า เรื่องเศรษฐกิจปากท้องเป็นปัญหาเร่งด่วนที่จะต้องแก้ไข ซึ่งการแก้รัฐธรรมนูญไม่ได้เป็นอุปสรรคต่อการแก้ไขปัญหาปากท้อง เพราะการแก้รัฐธรรมนูญเป็นการทำงานของสภาฯ ส่วนการแก้ปัญหาปากท้องประชาชนคืองานของรัฐบาล ซึ่งเป็นคนละส่วนกันกับการแก้ไขรัฐธรรมนูญ การเดินหน้าแก้ไขรัฐธรรมนูญ พรรคเพื่อไทยจะเป็นผู้ดูแลเนื้อหา เปิดเว็บไซต์ และเวทีสาธารณะ เพื่อเป็นพื้นที่ให้กับประชาชนได้ร่วมแสดงความคิดเห็นเกี่ยวกับความต้องการในการแก้ไขร่างรัฐธรรมนูญฉบับใหม่(ที่มา : และ)เมธา มาสขาว เลขาธิการคณะกรรมการรณรงค์เพื่อประชาธิปไตย (ครป.) แจ้งว่า ครป. เตรียมผลักดันแก้ไขรัฐธรรมนูญ โดย ครป. ชี้ว่า ปัจจุบันแนวทางการแก้ไขรัฐธรรมนูญแบ่งออกเป็น 3 แนวทาง 1) การรณรงค์แก้ไขรัฐธรรมนูญทั้งฉบับ ชูธงเขียวแบบรธน. ปี 2540 เสนอแก้ไขบางมาตราเพื่อผลักดัน ส.ส.ร.แบบปี 2540 มาทำหน้าที่ร่างฉบับใหม่ ซึ่งแนวทางแก้ไขนี้หลังจากผ่านการรับรองจากรัฐสภาตามมาตรา 265 แล้ว ต้องทำประชามติ2) ให้มีการร่างรัฐธรรมนูญฉบับประชาชนคู่ขนาน เพื่อทำงานความคิดกับสังคม เนื่องจากมีการมองว่าการแก้ไขรัฐธรรมนูญฉบับนี้ยากหากทหารไม่เปิดทาง นายกไม่ตกลง หรือ ส.ว.ไม่เห็นด้วย เพราะ รธน. ต้องใช้เสียง ส.ว.หนึ่งในสาม หรือ 84 เสียงเพื่อรับรอง ดังนั้นไม่ควรไปเดินตามเส้นทางที่รางเลือน และแนวทางที่ 3) ต้องการให้มีการเสนอแก้ไขในบางมาตราที่เป็นไปได้และทำได้จริงภายใต้กติกาที่ไม่เป็นธรรมในปัจจุบัน โดยการแก้ไขนั้นไม่จำเป็นต้องทำประชามติตามรธน. เพราะถ้าหากการแก้ไขไม่เกี่ยวข้องกับหมวดการแก้ไขรธน. หมวดพระมหากษัตริย์ และหมวดโครงสร้างหน้าที่องค์กรอิสระต่างๆ ก็ไม่จำเป็นต้องทำประชามติหรือผ่านกลไกที่ คสช.ล็อคไว้ 8 ชั้น 9 วรรค เช่น การเสนอให้แก้ไขให้การเลือกนายกฯ มาจาก สภาผู้แทนราษฎร แทนที่คำว่า รัฐสภา เป็นต้น ฯลฯครป. ในฐานะที่มีบทบาทในการรณรงค์แก้ไข รธน. ให้เป็นประชาธิปไตย มาตั้งแต่ปี 2522 และช่วงแก้ไขรัฐธรรมนูญฉบับประชาชน 2538-2540 จึงได้ร่วมผลักดันให้มีการรวมตัวกันของภาคประชาชนทุกฝ่ายจัดครั้งคณะกรรมการรณรงค์แก้ไขรธน.60 ภาคประชาชนขึ้น เพื่อขับเคลื่อนร่วมกันไม่ว่ามีความคิดทางการเมืองแตกต่างหลากหลายแต่ถ้าเห็นด้วยกับการแก้รัฐธรรมนูญก็ร่วมกันได้หมดก่อนหน้านี้มีการประชุมร่วมกันเพื่อวางแนวทางเคลื่อนไหว ทั้ง ครป. ทั้งกลุ่มสังคมนิยมประชาธิปไตย กลุ่ม 24 มิถุนาประชาธิปไตย สมาพันธ์แรงงานรัฐวิสาหกิจสัมพันธ์ ฯลฯ เป็นต้น เห็นร่วมกันเพื่อรณรงค์แก้ไขรัฐธรรมนูญ แม้ว่าจะยากเพียงไหนก็ตาม แต่รัฐธรรมนูญต้องรับใช้ปัญหาปากท้องของประชาชน และจัดวางความสัมพันธ์ทางอำนาจที่เป็นธรรม ไม่ใช่เหลื่อมล้ำทางอำนาจและเศรษฐกิจแบบเช่นทุกวันนี้โดยเครือข่ายคณะกรรมการรณรงค์แก้ไข รธน.60 ภาคประชาขน จะส่งผู้แทนไปยื่นหนังสือถึงประธานรัฐสภาแห่งใหม่ที่เกียกกาย ในวันพรุ่งนี้ (7 ส.ค.) เวลา 11.00 น. เพื่อแสดงเจตจำนงค์ขอริเริ่มแก้ไขรธน.ตามกลไกและกระบวนการตามรธน.ที่บัญญัติไว้ หลังจากนั้นจะมีการเคลื่อนไหวรณรงค์ทั่วประเทศต่อไป โดยมีคณะกรรมการภูมิภาคช่วยดูแลรณรงค์ในส่วนของครป. จะมีการประชุมใหญ่ 4 ทศวรรษ ครป. ที่จะเชิญที่ปรึกษาและเครือข่ายภาคประชาชนที่เคยร่วมขับเคลื่อนสังคมมากว่า 40 ปี มาร่วมกันปรึกษาหารือและหาทางออกของประเทศ มองสถานการณ์บ้านเมือง และหาแนวทางการแก้ไขรัฐธรรมนูญร่วมกัน ในวันที่ 17 ส.ค.นี้ที่สถาบันบัณฑิตพัฒนบริหารศาสตร์ (นิด้า) เพื่อวางแนวทางเคลื่อนไหวทั่วประเทศ เพื่อผลประโยชน์ของส่วนรวม ไม่ใช่ของใครกลุ่มหนึ่งหรือเพื่อพรรคการเมืองใดพรรคหนึ่งเท่านั้น
พรรคเพื่อไทย เสนอร่างรัฐธรรมนูญฉบับใหม่โดยประชาชน ชง ส.ส. เสนอสภาฯแก้ไข รธน.60 บางมาตรา เปิดทางให้ประชาชนมีส่วนร่วมในร่าง รธน.ใหม่ ตั้ง ส.ส.ร. 200 คน แบ่งตามสัดส่วนประชากรในแต่ละจังหวัด
พรรคเพื่อไทย,แก้รัฐธรรมนูญ,ร่างรัฐธรรมนูญใหม่,ประชามติ,ส.ส.ร.,ครป.